钦定古今图书集成/理学汇编/学行典/第275卷 > 《幽人》前人
## 钦定古今图书集成/理学汇编/学行典/第275卷 > 《幽人》前人

孤云亦群游，神物有所归。麟凤在赤霄，何当一来仪？
往与惠询辈，中年沧洲期。天高无消息，弃我忽若遗。
内惧非道流，幽人见瑕疵。洪涛隐语笑，鼓枻蓬莱池。
崔嵬扶桑日，照耀珊瑚枝。风帆倚翠盖，暮把东皇衣。
咽漱元和津，所思烟霞微。知名未足称，局促商山芝。
五湖复浩荡，岁暮有馀悲。